Viminale
<s>Viminale (latinski Viminalis collis) je najmanji od sedam rimskih brežuljaka, koji se proteže jugozapadno od Eskvilina.</s><s>Od Cispiusa (brdo na Eskvilinu) na jugoistoku razdvajala ga je antička ulica Vicus Patricius, a od Kvirinala na sjeverozapadu kotlina po kojoj se danas prostire Via Nazionale.</s>

<s>Karakteristike</s>

<s>Viminale je danas poznat po glavnoj rimskoj željezničkoj stanici Termini, po Palači opere i po Palači Viminale sjedištu Talijanskog ministarstva unutrašnjih poslova (Ministero dell'Interno).</s>

<s>Viminale je ime dobio po vrbovim šumarcima (vimini), kojima je nekad bio obrastao, ali možda i po rimskom bogu Verminusu, koji je izgleda imao hram na tom brežuljku.</s>

<s>Viminale je slično kao Kvirinal i Eskvilin - brdašce između rijeka Aniene i Tibera, ali su mu obronci znatno kraći i ne dopiru do Tibera.</s><s>Slično kao i Kvirinal i Viminale je jezičac zemlje dug oko 700 metara, danas visok od 50 do 57 m, sa površinom od oko 24 hektara.</s><s>Nekad je bio nešto viši čak 317 m.</s>

<s>Historija</s>

<s>Viminale je još za Rimske Republike postao dio Grada četiri regije (Quattuor Regiones), odnosno Rima, formirajući zajedno sa Kvirinalom treću regiju - Regio Collina.</s><s>Ostale tri bile su Suburana, Esquilina, i Palatina.</s>

<s>Kad je podignut Servijev zid, izgleda da se Viminale prostirao sve do zida i gradskih vrata - Porta Viminalis.</s><s>U vrijeme cara Augusta Viminale je bio dio šeste regije Rima, od njih 14.</s>

<s>Viminale je uvijek bio periferijski dio grada u brdima, bez puno hramova i spomenika i bez nekih važnijih ulica, jer se promet odvijao pored njega.</s>

<s>Danas se malo zna o antičkim hramovima i kultovima sa Viminala, u dokumentima se spominjao hram boga Silvanusa, ali dosad nisu iskopani nikakvi tragovi koji bi to potvrđivali.</s><s>Ostatci pronađeni kod iskapanja temelja za Banku Italije odgovaraju hramu, ali se nalaze na Kvirinalu.</s>

<s>Slična je stvar i sa većim javnim zgradama na brdu, iz dokumenata se zna da su bile dvije terme, jedno kupalište i jedna palača, ali su dosad pouzdano utvrđene lokacije Termi Novato i Agripininog kupališta.</s>

<s>Topografija Viminala doživjela je velike promjene kad su krajem 3 i početkom 4. vijeka na njegovom istočnom kraju podignute goleme Dioklecijanove terme, zbog čeg su mnoge starije zgrade  porušene.</s>

<s>I za srednjeg vijeka Viminale je bio spojen sa Kvirinalom, formirajući zajedno s njim - suburu (predgrađe) i Rione Monti, poznat po buntovnom karakteru svojih stanovnika.</s>

<s>Izvori</s>

<s>Vanjske veze</s>

<s>Viminale</s>

<s>Sedam rimskih brežuljaka</s>

